दूसरी पारी में कंगारू 224 पर ऑलआउट; इंग्लैंड को 251 रन का टारगेट
इंग्लैंड के लीड्स में ऑस्ट्रेलिया और इंग्लैंड के बीच ऐशेज सीरीज का तीसरा टेस्ट मैच खेला जा रहा है। पहले दिन ऑस्ट्रेलिया की टीम 263 रन पर ऑलआउट हो गई। टीम से मिचेल मार्श ने शतक लगाया। दिन का खेल खत्म होने तक इंग्लैंड नेThe Ashes 3rd Test Australia vs England  Leeds
द ऐशेज सीरीज के लीड्स टेस्ट का तीसरा दिन वर्षा बाधित रहा। दिन भर रुक-रुक बारिश होती रही। ऐसे में बार-बार खेल रोकना पड़ा, हालांकि बारिश के बावजूद यहां शनिवार को करीब 20 ओवर का खेल हु़आ।
स्टंप्स तक इंग्लैंड ने दूसरी पारी में बिना नुकसान के 27 रन बना लिए हैं। टीम को जीत के लिए 251 रन का टारगेट मिला है। इंग्लिश टीम अब भी 224 रन से पीछे है।
इंग्लैंड पहली पारी में 237 पर ऑलआउट हुई, जबकि ऑस्ट्रेलिया ने 263 रन बनाए थे।
84 रन बनाने में ऑस्ट्रेलिया ने गंवाए 6 विकेट
ऑस्ट्रेलिया ने अपनी दूसरी पारी 116/4 के स्कोर से दिन की शुरुआत की। टीम अपने स्कोर में इजाफा कर पाती कि बारिश आ गई और खेल रोकना पड़ा। कुछ देर बाद खेल शुरू हुआ तो ऑस्ट्रेलियाई टीम 84 रन बनाने में 6 विकेट गंवा दिए। ट्रेविस हेड ने 77 रन की पारी खेली, जबकि मिचेल मार्श ने 28 रनों का योगदान दिया।
स्टाअर्ट ब्रॉड और क्रिस वोक्स को तीन-तीन विकेट मिले।
पैट कमिंस ने चटकाए 6 विकेट
पहली पारी में ऑस्ट्रेलिया के 263 रनों के जवाब में इंग्लिश टीम 237 रन पर ऑलआउट हो गई। कप्तान बेन स्टोक्स (80 रन) टीम के टॉप स्कोरर रहे, जबकि ऑस्ट्रेलियाई कप्तान पैट कमिंस ने 6 विकेट चटकाए।
पहली पारी में फ्लॉप रहा ऑस्ट्रेलिया का टॉप ऑर्डर
टॉस हारकर पहले बैटिंग करने उतरी ऑस्ट्रेलिया टीम का टॉप आर्डर पूरी तरह फेल रहा। डेविड वॉर्नर और उस्मान ख्वाजा ओपनिंग करने उतरे। वॉर्नर टेस्ट करियर में 16वीं बार स्टुअर्ट ब्रॉड का शिकार हुए। ऑफ स्टंप के बाहर आउट स्विंगर बॉल पर वार्नर सेकेंड स्लिप में जैक क्रॉले को कैच थमा बैठे। उन्होंने 4 रन बनाए।
उस्मान ख्वाजा 13 रन बनाकर मार्क वुड की गेंद पर बोल्ड हो गए। दूसरे टेस्ट में शतक लगाने वाले स्टीव स्मिथ 22 रन बना कर आउट हुए। वहीं मार्नस लाबुशेन 21 रन बना कर क्रिस वोक्स का शिकार हुए। इस तरह ऑस्ट्रेलिया के 4 विकेट 25 ओवर के अंदर ही गिर गए।
मार्श ने लगाया शतक
शुरुआती ओवरों में विकेट गंवाने के बाद ऑस्ट्रेलिया को मिचेल मार्श और ट्रेविस हेड ने संभाला। दोनों ने 115 रन की साझेदारी की। हेड 39 रन बनाकर आउट हुए। उनके बाद विकेटकीपर एलेक्स कैरी भी 8 रन ही बनाकर पवैलियन लौट गए।
मिचेल मार्श ने 118 रन की पारी खेली। उनके अलावा मिचेल स्टार्क 2, कप्तान पैट कमिंस 0 और टाॅड मर्फी 13 रन बना कर आउट हुए। स्काॅट बोलैंड 0 रन के स्कोर पर नाबाद रहे।
मार्क वुड ने 5 विकेट लिए
इंग्लैंड से मार्क वुड का शानदार प्रदर्शन देखने को मिला। वुड ने 5 विकेट लिए। वहीं, क्रिस वोक्स को 3 और स्टुअर्ट ब्रॉड को 2 विकेट मिले।
